
MOZZJONI GĦAL RIŻOLUZZJONI TAL-PARLAMENT EWROPEW
dwar ir-rwol ta’ regoli tat-taxxa sempliċi u tal-frammentazzjoni tat-taxxa fil-kompetittività Ewropea
(2024/2118(INI))
Il-Parlament Ewropew,
–	wara li kkunsidra l-Artikolu 4 u l-Artikoli 63 sa 66 tat-Trattat dwar il-Funzjonament tal-Unjoni Ewropea u l-prinċipji tas-suq intern, il-moviment liberu tal-merkanzija, tas-servizzi, tal-kapital u tal-persuni,
–	wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 113, 114 u 115 tiegħu,
–	wara li kkunsidra d-Direttiva tal-Kunsill 2003/49/KE tat-3 ta’ Ġunju 2003 dwar sistema komuni ta’ tassazzjoni applikabbli għall-pagamenti ta’ imgħax u ta’ royalties bejn kumpaniji assoċjati ta’ Stati Membri differenti[footnoteRef:2] (id-Direttiva dwar l-Imgħax u r-Royalties), [2:  ĠU L 157, 26.6.2003, p. 49.] 

–	wara li kkunsidra d-Direttiva tal-Kunsill 2011/96/UE tat-30 ta’ Novembru 2011 dwar is-sistema komuni tat-tassazzjoni li tapplika fil-każ tal- kumpanniji prinċipali u sussidjarji ta’ Stati Membri differenti[footnoteRef:3] (id-Direttiva dwar il-Kumpaniji Prinċipali u Sussidjarji), [3:  ĠU L 345, 29.12.2011, p. 8.] 

–	wara li kkunsidra d-Direttiva tal-Kunsill 2022/2523/KE tal-14 ta’ Diċembru 2022 dwar l-iżgurar ta’ livell minimu globali ta’ tassazzjoni (15 %) għal gruppi ta’ intrapriżi multinazzjonali u gruppi domestiċi fuq skala kbira fl-Unjoni[footnoteRef:4], li hija r-rispons tal-Unjoni Ewropea għall-koordinazzjoni internazzjonali tat-taxxa, [4:  ĠU L 328, 22.12.2022, p. 1, ELI: http://data.europa.eu/eli/dir/2022/2523/oj.] 

–	wara li kkunsidra l-iżviluppi li għaddejjin dwar is-soluzzjoni b’żewġ pilastri biex jiġu indirizzati l-isfidi tat-taxxa li jirriżultaw mid-diġitalizzazzjoni tal-ekonomija,
–	wara li kkunsidra r-rapporti finali tal-Proġett dwar l-Erożjoni tal-Bażi tat-Taxxa u t-Trasferiment tal-Profitti (BEPS) tal-OECD/G20 ta’ Ottubru 2015,
–	wara li kkunsidra r-rapporti dwar il-Pjan ta’ Azzjoni tal-Ewwel Pilastru u t-Tieni Pilastru adottati mill-Qafas Inklużiv tal-OECD/G20 fl-14 ta’ Ottubru 2020, u r-riżultati tal-analiżi ekonomika tal-OECD u l-valutazzjoni tal-impatt tat-12 ta’ Ottubru 2020 bit-titolu “Tax Challenges Arising from Digitalisation – Economic Impact Assessment” (Sfidi tat-Taxxa li Jirriżultaw mid-Diġitalizzazzjoni – Valutazzjoni tal-Impatt Ekonomiku),
–	wara li kkunsidra l-Qafas Inklużiv tal-OECD/G20 dwar id-dikjarazzjoni tal-BEPS tat-8 ta’ Ottubru 2021 bit-titolu “Two-Pillar Solution to Address the Tax Challenges Arising from the Digitalisation of the Economy” (Soluzzjoni b’Żewġ Pilastri biex jiġu Indirizzati l-Isfidi tat-Taxxa li Jirriżultaw mid-Diġitalizzazzjoni tal-Ekonomija),
–	wara li kkunsidra r-regoli mudell tat-Tieni Pilastru tal-Qafas Inklużiv tal-OECD/G20 dwar il-BEPS tal-20 ta’ Diċembru 2021 għall-implimentazzjoni domestika ta’ taxxa minima globali ta’ 15 %,
–	wara li kkunsidra l-Liġi Pubblika tal-Istati Uniti 117-169 tas-16 ta’ Awwissu 2022, magħrufa bħala l-Att dwar it-Tnaqqis tal-Inflazzjoni,
–	wara li kkunsidra l-komunikazzjoni tal-Kummissjoni tal-15 ta’ Lulju 2020 bit-titolu “Pjan ta’ azzjoni għal tassazzjoni ġusta u sempliċi li tappoġġa l-istrateġija ta’ rkupru” (COM(2020)0312),
–	wara li kkunsidra l-komunikazzjoni tal-Kummissjoni tat-18 ta’ Mejju 2021 bit-titolu “It-Tassazzjoni tal-Intrapriżi għas-Seklu 21” (COM(2021)0251),
–	wara li kkunsidra l-proposta tal-Kummissjoni tat-22 ta’ Diċembru 2021 għal direttiva tal-Kunsill dwar l-iżgurar ta’ livell minimu globali ta’ tassazzjoni għal gruppi multinazzjonali fl-Unjoni (COM(2021)0823), kif ukoll il-pożizzjoni tal-Parlament dwar din il-proposta[footnoteRef:5], [5:  ĠU C 479, 16.12.2022, p. 89.] 

–	wara li kkunsidra l-istudju tal-Kummissjoni ta’ Jannar 2022 bit-titolu “Tax compliance costs for SMEs — An update and a complement: final report” (Kostijiet tal-konformità tat-taxxa għall-SMEs – Aġġornament u komplement: rapport finali),
–	wara li kkunsidra l-proposta tal-Kummissjoni tal-11 ta’ Mejju 2022 għal direttiva tal-Kunsill dwar l-istabbiliment ta’ regoli dwar remissjoni li tnaqqas il-predispożizzjoni favur id-dejn, u dwar il-limitazzjoni tad-deduċibbiltà tal-imgħax għal finijiet ta’ taxxa korporattiva (COM(2022)0216),
–	wara li kkunsidra l-proposta tal-Kummissjoni tat-8 ta’ Diċembru 2022 li temenda d-Direttiva 2006/112/KE fir-rigward tar-regoli tal-VAT fl-Era Diġitali (COM(2022)0701), il-proposta tal-Kummissjoni għal Regolament tal-Kunsill li jemenda r-Regolament (UE) Nru 904/2010 fir-rigward tal-arranġamenti ta’ kooperazzjoni amministrattiva tal-VAT meħtieġa għall-era diġitali (COM(2022)0703), il-proposta tal-Kummissjoni għal direttiva tal-Kunsill li temenda d-Direttiva 2006/2022/KE fir-rigward taċ-ċertifikat elettroniku tal-eżenzjoni mit-taxxa (COM(2024)0278) u l-ftehim tal-Kunsill dwar il-VAT fil-pakkett tal-era diġitali tal-5 ta’ Novembru 2024,
–	wara li kkunsidra d-Direttiva tal-Kunsill 2025/50 tal-10 ta’ Diċembru 2024 dwar ħelsien aktar rapidu u aktar sikur mit-taxxi f’ras il-għajn eċċessivi[footnoteRef:6] (FASTER), [6:  ĠU L, 2025/50, 10.1.2025, ELI: http://data.europa.eu/eli/dir/2025/50/oj.] 

–	wara li kkunsidra l-proposta tal-Kummissjoni tat-12 ta’ Settembru 2023 għal direttiva tal-Kunsill dwar in-Negozju fl-Ewropa: Qafas għat-Tassazzjoni tal-Introjtu (BEFIT) (COM(2023)0532),
–	wara li kkunsidra l-proposta tal-Kummissjoni tat-12 ta’ Settembru 2023 għal direttiva tal-Kunsill li tistabbilixxi sistema ta’ Taxxa tal-Uffiċċju Reġistrat għall-intrapriżi mikro, żgħar u ta’ daqs medju, u li temenda d-Direttiva 2011/16/UE (COM(2023)0528),
–	wara li kkunsidra l-proposta tal-Kummissjoni tat-12 ta’ Settembru 2023 għal direttiva tal-Kunsill dwar l-ipprezzar ta’ trasferiment (COM(2023)0529),
–	wara li kkunsidra l-konklużjonijiet tal-Kunsill tas-17 u t-18 ta’ April 2024 dwar patt ġdid dwar il-kompetittività Ewropea,
–	wara li kkunsidra l-konklużjonijiet tal-Kunsill tal-24 ta’ Mejju 2024 dwar Suq Uniku għall-benefiċċju ta’ kulħadd,
–	wara li kkunsidra d-Dikjarazzjoni ta’ Budapest tal-Kunsill Ewropew tat-8 ta’ Novembru 2024 dwar il-Patt Ġdid dwar il-Kompetittività Ewropea,
–	wara li kkunsidra l-konklużjonijiet tal-Kunsill tal-11 ta’ Marzu 2025 dwar aġenda ta’ żbarazzar u simplifikazzjoni fil-qasam tat-taxxa li tikkontribwixxi għall-kompetittività tal-UE,
–	wara li kkunsidra l-konklużjonijiet tal-Kunsill Ewropew tal-20 ta’ Marzu 2025 dwar il-kompetittività, b’enfasi fuq is-simplifikazzjoni u t-tnaqqis tal-piżijiet regolatorji u amministrattivi,
–	wara li kkunsidra r-riżoluzzjoni tiegħu tas-16 ta’ Frar 2022 dwar l-implimentazzjoni tas-Sitt Direttiva tal-VAT: x’inhu meħtieġ biex titnaqqas id-diskrepanza tal-VAT fl-UE?[footnoteRef:7], [7:  ĠU C 342, 6.9.2022, p. 88.] 

–	wara li kkunsidra r-riżoluzzjoni tiegħu tas-7 ta’ Ottubru 2021 dwar riforma tal-politika tal-UE dwar il-prattiki dwar it-taxxa dannużi (inkluża r-riforma tal-Grupp dwar il-Kodiċi tal-Kondotta)[footnoteRef:8], [8:  ĠU C 132, 24.3.2022, p. 167.] 

–	wara li kkunsidra r-riżoluzzjoni tiegħu tal-15 ta’ Frar 2022 dwar l-impatt tar-riformi fiskali nazzjonali fuq l-ekonomija tal-UE[footnoteRef:9], [9:  ĠU C 342, 6.9.2022, p. 14.] 

–	wara li kkunsidra r-riżoluzzjoni tiegħu tal-10 ta’ Marzu 2022 dwar Qafas Ewropew dwar it-Taxxa Minn Ras il-Għajn[footnoteRef:10], li tappella għal qafas standardizzat għat-taxxa minn ras il-għajn, [10:  ĠU C 347, 9.9.2022, p. 172.] 

–	wara li kkunsidra r-riżoluzzjoni tiegħu tal-4 ta’ Ottubru 2022 dwar l-impatt tat-teknoloġiji l-ġodda fuq it-tassazzjoni: kriptoteknoloġiji u blockchain[footnoteRef:11], [11:  ĠU C 132, 14.4.2023, p. 15.] 

–	wara li kkunsidra r-riżoluzzjoni tiegħu tal-10 ta’ Marzu 2022 li tinkludi rakkomandazzjonijiet lill-Kummissjoni dwar tassazzjoni ġusta u sempliċi li tappoġġja l-istrateġija ta’ rkupru (segwitu tal-PE għall-Pjan ta’ Azzjoni tal-Kummissjoni ta’ Lulju u l-25 inizjattiva tiegħu fil-qasam tal-VAT, it-tassazzjoni tal-intrapriżi u tal-individwi)[footnoteRef:12], [12:  ĠU C 347, 9.9.2022, p. 211.] 

–	wara li kkunsidra r-riżoluzzjoni tiegħu tal-4 ta’ Mejju 2022 dwar l-eżitu finali tal-Konferenza dwar il-Futur tal-Ewropa[footnoteRef:13], [13:  Testi adottati, P9_TA(2022)0141.] 

–	wara li kkunsidra r-riżoluzzjoni tiegħu tal-15 ta’ Ġunju 2023 dwar it-tagħlimiet meħuda mill-Pandora Papers u minn rivelazzjonijiet oħra[footnoteRef:14], li tappella wkoll għal titjib fir-rapportar u fil-kondiviżjoni tal-informazzjoni, [14:  ĠU C, C/2024/492, 23.1.2024, ELI: http://data.europa.eu/eli/C/2024/492/oj.] 

–	wara li kkunsidra r-riżoluzzjoni tiegħu tat-12 ta’ Diċembru 2023 dwar ir-riforma ulterjuri tar-regoli dwar it-tassazzjoni korporattiva[footnoteRef:15], [15:  ĠU C 2024/4165, 2.8.2024, ELI: http://data.europa.eu/eli/C/2024/4165/oj.] 

–	wara li kkunsidra r-rapport tad-9 ta’ Mejju 2022 dwar l-eżitu finali tal-Konferenza dwar il-Futur tal-Ewropa,
–	wara li kkunsidra r-rapport ta’ Enrico Letta ta’ April 2024 bit-titolu “Much more than a market” (Ħafna aktar minn Suq),
–	wara li kkunsidra r-rapport ta’ Mario Draghi tad-9 ta’ Settembru 2024 bit-titolu “The future of European competitiveness” (Il-futur tal-kompetittività Ewropea),
–	wara li kkunsidra l-Artikolu 55 tar-Regoli ta’ Proċedura tiegħu,
–	wara li kkunsidra r-rapport tal-Kumitat għall-Affarijiet Ekonomiċi u Monetarji (A10-0000/2025),
A.	billi, fl-2023, l-Istati Membri tal-UE ġabru EUR 6,712-il biljun f’taxxi (inklużi kontribuzzjonijiet soċjali reali obbligatorji), li jirrappreżentaw 4,7 % aktar mill-2022[footnoteRef:16]; [16:  Il-Kummissjoni Ewropea, Data on Taxation Trends (Data dwar ix-Xejriet fit-Tassazzjoni), aġġornata l-aħħar fl-10 ta’ Marzu 2025.] 

B.	billi fl-2023, il-piż tat-taxxa (jiġifieri d-dħul mit-taxxa ġenerali bħala sehem mill-PDG) fl-UE kien ta’ 39,0 % tal-PDG, tnaqqis żgħir meta mqabbel mal-2022[footnoteRef:17]; [17:  Il-Kummissjoni Ewropea, Data on Taxation Trends (Data dwar ix-Xejriet fit-Tassazzjoni), aġġornata l-aħħar fl-10 ta’ Marzu 2025.] 

C.	billi fl-2023 il-proporzjon tad-dħul mill-VAT mal-PDG kien jammonta għal 7,1 % tal-PDG tal-UE u 18,3 % tad-dħul totali tal-gvern[footnoteRef:18]; [18:  Il-Kummissjoni Ewropea, Data on Taxation Trends (Data dwar ix-Xejriet fit-Tassazzjoni), aġġornata l-aħħar fl-10 ta’ Marzu 2025.] 

D.	billi, fl-2022, id-diskrepanza tal-konformità mal-VAT kienet tammonta għal EUR 89,3 biljun skont il-Kummissjoni[footnoteRef:19]; [19:  Il-Kummissjoni Ewropea, VAT gap in the EU – 2024 report (Id-diskrepanza tal-VAT fl-UE – ir-rapport tal-2024), 2024.] 

E.	billi l-Istati Membri jvarjaw fid-dipendenza tagħhom fuq it-tassazzjoni, fit-taxxi li jimponu biex jiġbru dan id-dħul u kif bidlu t-taħlita tat-taxxa tagħhom matul l-aħħar għaxar snin[footnoteRef:20]; [20:  Il-Kummissjoni Ewropea: Id-Direttorat Ġenerali għat-Tassazzjoni u l-Unjoni Doganali, Annual report on taxation 2024 – Review of taxation policies in the European Union (Rapport annwali tal-2024 dwar it-tassazzjoni – Rieżami tal-politiki tat-tassazzjoni fl-Unjoni Ewropea), 2024.] 

F.	billi r-rapport komprensiv ta’ Draghi dwar is-sitwazzjoni ekonomika tal-Unjoni Ewropea javża dwar it-tnaqqis fil-produttività u fil-kompetittività tal-UE, u li, mingħajr azzjoni deċiżiva, l-UE qed tiffaċċja “tnaqqis bil-mod u li jikkawża tbatija”, filwaqt li jissottolinja wkoll il-ħtieġa ta’ politiki koordinati, filwaqt li jitnaqqsu l-ostakli amministrattivi biex tissaħħaħ il-kompetittività u jiġu identifikati u eliminati r-regoli mhux meħtieġa, anke fil-qasam tat-tassazzjoni;
Tassazzjoni u ambjent tan-negozju
1.	Jenfasizza li regoli tat-taxxa sempliċi u prevedibbli għandhom jagħmluha aktar faċli għall-kontribwenti biex iħallsu t-taxxi tagħhom u għall-gvernijiet biex jamministraw u jiġbru d-dħul; jenfasizza l-ħtieġa li tinħoloq Unjoni Ewropea li tiffavorixxi l-konformità u li tappoġġja lin-negozju, fejn is-setturi produttivi jistgħu jikkompetu u jirnexxu u l-ħaddiema jistgħu jaqilgħu introjtu tajjeb;
2.	Jisħaq li s-sistema tat-taxxa tal-UE għandha tirrispetta l-prinċipji tas-sussidjarjetà u tal-proporzjonalità, u li l-Istati Membri jżommu d-dritt li jfasslu s-sistemi tat-taxxa tagħhom skont il-ħtiġijiet nazzjonali speċifiċi tagħhom, filwaqt li jħarsu l-istandards komuni u jiżguraw l-użu effiċjenti tad-dħul;
3.	Jinnota li l-kumpaniji Ewropej, b’mod partikolari l-intrapriżi żgħar u ta’ daqs medju (SMEs), huma xprunaturi ewlenin tat-tkabbir ekonomiku u tal-ħolqien tal-impjiegi madwar il-kontinent kollu; Ifakkar li l-SMEs jiffaċċjaw sfidi fiskali sinifikanti minħabba regolamenti kumplessi dwar it-taxxa u sistemi tat-taxxa frammentati, li jimponu piżijiet amministrattivi u kostijiet ta’ konformità kbar, u dan ixekkel it-tkabbir u l-innovazzjoni tagħhom; iħeġġeġ lill-Kummissjoni tesplora soluzzjonijiet li jissimplifikaw il-proċeduri tat-taxxa u jnaqqsu l-kostijiet ta’ konformità;
Kompetittività u tkabbir ekonomiku
4.	Jilqa’ l-konklużjonijiet tal-Kunsill Ewropew dwar il-Patt il-Ġdid dwar il-Kompetittività Ewropea; jesprimi dispjaċir, f’dan ir-rigward, għall-ommissjoni tal-qasam tat-tassazzjoni bħala fattur ewlieni fit-titjib tal-kompetittività tal-Ewropa; jappella għal kooperazzjoni aħjar fil-qasam tat-taxxa fl-UE, billi jitnaqqsu l-frammentazzjoni u l-kumplessità filwaqt li titrawwem kooperazzjoni u fiduċja akbar fost l-Istati Membri biex tissaħħaħ il-kompetittività tal-ekonomija Ewropea;
5.	Jilqa’ l-konklużjonijiet tal-Kunsill Ewropew dwar l-iżbarazzar fil-qasam tat-taxxa u s-simplifikazzjoni tat-taxxa; jisħaq li l-inizjattivi futuri tal-UE dwar it-tassazzjoni għandhom jiffukaw fuq is-simplifikazzjoni amministrattiva, l-eliminazzjoni (meta jkun rilevanti) ta’ regoli tat-taxxa li jikkoinċidu, iż-żieda taċ-ċarezza u s-simplifikazzjoni tal-applikazzjoni tar-regoli tat-taxxa;
Simplifikazzjoni tat-taxxa u d-diġitalizzazzjoni
6.	Ifakkar fil-prijorità tal-Kummissjoni li tiżgura s-simplifikazzjoni tan-negozju fil-politiki kollha, inkluża t-tassazzjoni, bl-għan li r-rekwiżiti ta’ rapportar jitnaqqsu b’25 % (u għall-SMEs b’mill-anqas 35 %); jistieden, f’dan ir-rigward, lill-Kummissjoni twettaq b’mod sistematiku valutazzjonijiet tal-impatt ex ante tal-proposti leġiżlattivi l-ġodda kollha relatati mat-taxxa, kif ukoll verifika tal-kompetittività dwar il-miżuri attwali biex jiġi kkwantifikat it-tnaqqis mistenni fil-piżijiet amministrattivi u jiġi żgurat li r-regoli l-ġodda jallinjaw mal-objettivi tat-tkabbir ekonomiku tal-UE;
7.	Ifakkar li regoli tat-taxxa sempliċi, stabbli u prevedibbli huma essenzjali għal ekonomija kompetittiva; jistieden lill-Kummissjoni tiggwida lill-Istati Membri kollha lejn sistema tat-tassazzjoni simplifikata biex jitnaqqas il-piż amministrattiv għall-kumpaniji; jirrikonoxxi li ċ-ċertezza tat-taxxa, is-simplifikazzjoni tal-proċeduri ta’ rifużjoni u t-tnaqqis huma soluzzjonijiet ewlenin biex jitnaqqas il-piż amministrattiv, speċjalment għall-SMEs;
8.	Jissottolinja l-potenzjal tad-diġitalizzazzjoni, speċjalment l-intelliġenza artifiċjali, biex jitnaqqsu l-piżijiet amministrattivi u l-kostijiet ta’ konformità għall-kumpaniji, b’mod partikolari l-SMEs; iħeġġeġ lill-Kummissjoni u lill-Istati Membri jippromwovu d-diġitalizzazzjoni u s-simplifikazzjoni tal-amministrazzjoni tat-taxxa;
9.	Jistieden lill-Kummissjoni tivvaluta u tissimplifika l-qafas attwali tal-VAT, tnaqqas il-piżijiet amministrattivi, ittejjeb il-kompetittività u tnaqqas id-diskrepanza bejn id-dħul mistenni u l-ammont effettivament miġbur (id-diskrepanza tal-VAT);
10.	Itenni l-pożizzjoni tal-Parlament dwar HOT, DEBRA u FASTER; jieħu nota tad-diskussjonijiet li għaddejjin dwar il-proposta tal-BEFIT;
Il-Pilastri 1 u 2 tal-OECD u t-tassazzjoni internazzjonali
11.	Itenni l-impenn tal-UE għall-implimentazzjoni tal-ftehim tal-Pilastru II tal-OECD, filwaqt li jqis is-sitwazzjoni attwali rigward ir-regoli tal-Pilastru II, inkluża l-Ordni Eżekuttiva reċenti maħruġa mill-President tal-Istati Uniti fl-20 ta’ Jannar 2025 li tiddikjara li l-Patt Globali dwar it-Taxxa tal-OECD ma għandu l-ebda effett fl-Istati Uniti; iħeġġeġ lill-Kummissjoni tinforma lill-Parlament dwar il-pjanijiet ta’ kontinġenza u tieħu azzjoni fil-pront u mmirata biex tipproteġi l-interessi tal-UE u tipprevjeni miżuri ta’ ritaljazzjoni;
12.	Jisħaq li l-Pilastru 2 għandu jiżgura livell minimu globali ta’ tassazzjoni għal gruppi ta’ intrapriżi multinazzjonali u gruppi domestiċi fuq skala kbira fl-Unjoni; jilqa’ l-implimentazzjoni tiegħu fid-dritt nazzjonali; jappella għal ċarezza tad-dritt fl-implimentazzjoni tiegħu u jistenna li l-proċess tan-negozjar u tal-pubblikazzjoni tal-gwida amministrattiva jintemm dalwaqt u jipprovdi lill-kumpaniji li jaqgħu fl-ambitu tal-Pilastru 2 iċ-ċertezza meħtieġa; jistenna aktar żviluppi fir-rigward tal-port sikur permanenti tal-OECD;
13.	Jinnota li matul dawn l-aħħar ftit snin, l-Unjoni Ewropea segwiet aġenda ambizzjuża biex tiġġieled l-evażjoni tat-taxxa u l-evitar tat-taxxa u introduċiet għadd ta’ dispożizzjonijiet u rekwiżiti ta’ rapportar ġodda (eż. permezz tal-ATAD); jieħu nota tat-tħabbira tal-Kummissjoni li se tevalwa d-Direttiva kontra l-Evitar tat-Taxxa (ATAD) fid-dawl tal-Pilastru II u tippreżenta rapport komprensiv dwar il-miżuri fit-tielet trimestru tal-2025;
14.	Jirrikonoxxi l-pubblikazzjoni mill-OECD tal-Konvenzjoni Multilaterali f’Ottubru 2023, li tistabbilixxi r-regoli tekniċi biex jiġi implimentat l-Ammont A tal-Pilastru 1 u n-negozjati li għaddejjin;
Ostakli tat-taxxa fis-suq uniku
15.	Jinnota li x-xenarju frammentat tat-taxxa tal-UE joħloq kumplessità, inċertezza u kostijiet għoljin ta’ konformità għan-negozji tal-UE, speċjalment għall-SMEs; jissottolinja l-ħtieġa li jiġu indirizzati l-ostakli tat-taxxa għall-investiment transfruntier u li tiżdied l-ekwità fil-finanzjament tan-negozju; ifakkar, f’dan ir-rigward, fir-rapport ta’ Draghi, li jenfasizza l-fatt li ċ-ċittadini tal-UE għandhom ikunu jistgħu jinvestu fi Stati Membri oħra mingħajr proċeduri kumplessi ta’ tassazzjoni, li effettivament jirriżultaw f’tassazzjoni doppja;
Il-ġlieda kontra l-evażjoni tat-taxxa u l-ippjanar aggressiv tat-taxxa
16.	Jimpenja ruħu li jiġġieled l-ippjanar aggressiv tat-taxxa għal Ewropa ġusta, filwaqt li jqis is-sitwazzjoni u l-interessi speċifiċi tal-SMEs, u ta’ unitajiet domestiċi ta’ klassi aktar baxxa u medja; jirrikonoxxi l-implikazzjonijiet sostanzjali tad-dħul tal-ippjanar aggressiv tat-taxxa, li jxaqleb il-kundizzjonijiet għall-atturi fl-ekonomija u jhedded li jimmina l-moral tat-taxxa; iħeġġeġ lill-Kummissjoni ttejjeb il-kooperazzjoni bejn l-Istati Membri fl-indirizzar tal-ippjanar aggressiv tat-taxxa, b’mod partikolari permezz ta’ skambju ta’ informazzjoni msaħħaħ, awditi koordinati u infurzar imtejjeb;
17.	Jinnota r-rwol tad-Direttiva dwar il-Kooperazzjoni Amministrattiva (DAC) fit-tnaqqis tal-evażjoni tat-taxxa u fiż-żieda tat-trasparenza, filwaqt li jenfasizza wkoll il-kumplessità u l-piż amministrattiv, speċjalment fl-ambitu tad-DAC 6;
18.	Jitlob li jkun hemm kollaborazzjoni msaħħa bejn l-Uffiċċju tal-Prosekutur Pubbliku Ewropew u l-Eurofisc biex jissaħħu l-kondiviżjoni tal-intelligence, l-isforzi koordinati ta’ infurzar u l-investigazzjonijiet transfruntiera fil-ġlieda kontra l-frodi tal-VAT u forom oħra ta’ evażjoni tat-taxxa;
Tassazzjoni transfruntiera u mobbiltà tal-forza tax-xogħol
19.	Jistieden lill-Kummissjoni tippreżenta studju dwar kif jiġu ssimplifikati r-regoli tat-taxxa u tiġi indirizzata l-frammentazzjoni tat-taxxa għall-ħaddiema fruntaliera u għall-persuni li jaħdmu għal rashom biex tingħata spinta lill-kompetittività; jinnota li sistemi tat-taxxa nazzjonali diverġenti joħolqu piżijiet amministrattivi, inċertezza legali u tassazzjoni doppja, li jxekklu l-mobbiltà tal-forza tax-xogħol u l-intraprenditorija transfruntiera;
Tassazzjoni u innovazzjoni
20.	Jistieden lill-Kummissjoni twettaq aktar studji dwar l-effetti tal-inċentivi fiskali għar-riċerka u l-iżvilupp (R&Ż) u l-innovazzjoni fit-tisħiħ tal-kompetittività Ewropea fix-xena globali f’konformità mal-proposti tar-rapport ta’ Draghi; jappella għal kooperazzjoni u fiduċja msaħħa bejn l-Istati Membri, filwaqt li jiġu promossi kundizzjonijiet ekwi għall-kummerċ elettroniku, għas-servizzi diġitali u għal setturi oħra li qed jikbru malajr;
21.	Jagħti istruzzjonijiet lill-President tiegħu biex tgħaddi din ir-riżoluzzjoni lill-Kunsill u lill-Kummissjoni.

[bookmark: _Toc256000004]NOTA SPJEGATTIVA
Ir-rapporteur huwa tal-fehma li fix-xenarju ekonomiku attwali, jeħtiġilna naħdmu għas-simplifikazzjoni u t-tnaqqis tal-piż regolatorju u amministrattiv.
Ix-xenarju fiskali tal-Unjoni Ewropea jinsab f’mument kritiku, li jirrikjedi bilanċ bejn it-trawwim tat-tkabbir ekonomiku, it-tisħiħ tal-kompetittività u l-iżgurar tal-ġustizzja fiskali. L-ambjent ekonomiku li qed jevolvi, ikkaratterizzat mid-diġitalizzazzjoni u l-globalizzazzjoni, jirrikjedi politiki tat-taxxa koordinati biex jiġu indirizzati l-isfidi transfruntiera filwaqt li jitnaqqsu l-piżijiet amministrattivi għan-negozji, b’mod partikolari l-intrapriżi żgħar u ta’ daqs medju (SMEs).
Il-prinċipji mnaqqxa fl-Artikolu 4 tat-Trattat dwar l-Unjoni Ewropea u t-Trattati dwar il-Funzjonament tal-Unjoni Ewropea jissottolinjaw l-importanza tas-suq intern, il-moviment liberu tal-merkanzija, tas-servizzi, tal-kapital u tal-persuni. Qafas tat-taxxa prevedibbli huwa fundamentali biex jappoġġja s-suq intern u jiżgura li n-negozji jkunu jistgħu joperaw b’mod effiċjenti bejn il-fruntieri mingħajr kumplessità żejda. Filwaqt li l-UE għamlet progress fl-indirizzar tal-evażjoni u l-evitar tat-taxxa, huma meħtieġa aktar miżuri biex jitnaqqsu l-ostakli amministrattivi u jinħoloq ambjent aktar favorevoli għan-negozju, kif enfasizzat fir-rapport ta’ Draghi bit-titolu “The Future of European Competitiveness” (Il-Futur tal-Kompetittività Ewropea).
Is-simplifikazzjoni tat-taxxa u d-diġitalizzazzjoni huma kruċjali għat-tnaqqis tal-kostijiet ta’ konformità u għat-titjib tal-effiċjenza. L-impenn tal-Kummissjoni li tnaqqas ir-rekwiżiti ta’ rapportar b’25 % (u mill-anqas 35 % għall-SMEs) huwa pass fid-direzzjoni t-tajba. Valutazzjonijiet tal-impatt ex ante għal proposti ġodda relatati mat-taxxa u kontrolli tal-kompetittività fuq il-miżuri eżistenti se jgħinu biex il-politiki tat-taxxa jiġu allinjati ma’ għanijiet ekonomiċi usa’.
Id-diġitalizzazzjoni tal-amministrazzjoni tat-taxxa għandha potenzjal kbir ta’ tnaqqis tal-piżijiet amministrattivi. L-isfruttar tal-intelliġenza artifiċjali (IA) u tal-għodod diġitali jista’ jissimplifika l-proċessi ta’ konformità, u b’hekk jagħmilha aktar faċli għall-kumpaniji, speċjalment l-SMEs, biex jorjentaw ruħhom f’regolamenti tat-taxxa kumplessi.
Il-kooperazzjoni msaħħa bejn l-Istati Membri hija kruċjali biex jiġu indirizzati l-evażjoni tat-taxxa u l-ippjanar aggressiv tat-taxxa. Skambju ta’ informazzjoni mtejjeb, awditi koordinati u mekkaniżmi ta’ infurzar imtejba jistgħu jsaħħu l-ġlieda kontra l-abbuż tat-taxxa.
Bħala konklużjoni, l-aġenda tat-taxxa tal-UE trid tagħti prijorità lis-simplifikazzjoni, lid-diġitalizzazzjoni u lill-kooperazzjoni biex jinħoloq ambjent tat-taxxa aktar ġust u kompetittiv. Billi tnaqqas il-frammentazzjoni u l-kumplessità, ittejjeb l-għodod diġitali, u tħaddan politiki kkoordinati, l-UE tista’ twitti t-triq għal tkabbir u prosperità sostenibbli fis-snin li ġejjin.

[bookmark: _Toc256000005]ANNESS: ENTITAJIET JEW PERSUNI 
LI R-RAPPORTEUR IRĊIEVA KONTRIBUT MINGĦANDHOM
<FootprintIntro>F’konformità mal-Artikolu 8 tal-Anness I tar-Regoli ta’ Proċedura, ir-rapporteur jiddikjara li rċieva kontribut mill-entitajiet jew il-persuni li ġejjin fit-tħejjija tal-abbozz ta’ rapport:</FootprintIntro>
	Entità u/jew persuna

	DG TAXUD, European Commission

	European Banking Federation

	BusinessEurope

	Tax Foundation



Il-lista ta’ hawn fuq hija mfassla taħt ir-responsabbiltà esklużiva tar-rapporteur.
Meta persuni fiżiċi jkunu identifikati fil-lista b’isimhom, bil-funzjoni tagħhom jew bit-tnejn, ir-rapporteur jiddikjara li ppreżenta lill-persuni fiżiċi kkonċernati l-Avviż tal-Parlament Ewropew Nru 484 dwar il-Protezzjoni tad-Data (https://www.europarl.europa.eu/data-protect/index.do), li jistabbilixxi l-kundizzjonijiet applikabbli għall-ipproċessar tad-data personali tagħhom u d-drittijiet marbuta ma’ dak l-ipproċessar.

